钦定古今图书集成/明伦汇编/宫闱典/第095卷 > 昌国大长公主 昌国大长公主 下嫁阿失
## 钦定古今图书集成/明伦汇编/宫闱典/第095卷 > 昌国大长公主 昌国大长公主 下嫁阿失

按《元史公主表》：“昌国大长公主，益里海涯，成宗女，适
忽怜子昌王阿失继室。以大长公主买的，宪宗孙女。”
按《孛秃传》：“忽怜子阿失事成宗，笃哇叛于海都，帝
遣晋王甘麻剌并武宗帅师讨之。大德五年，战哈剌
答山，阿失射笃哇，中其膝，擒杀甚多，笃哇号哭而遁，
武宗赐之衣，成宗加赐珠衣，封为昌王，置王府官属。
仁”宗朝，复赐以宁昌县税入。阿失尚成宗女亦里哈
牙公主，复尚宪宗曾孙女买的公主。阿失薨，子八剌
失里袭封昌王。